इसकी पुष्टि करने के खयाल से दादा ने अथक की मां की ओर निहारा। मां ने समर्थन करते हुए कहा कि अथक ठीक कह रहा है। दादा ने इस सवाल का प्रयोजन स्पष्ट करते हुए अपनी चिन्ता सामने रख दी, ''आजकल शोणित रात बारह-एक बजे के पहले घर नहीं आता। हमें लगा कि अथक भी ऐसा ही कर रहा होगा। हम ऐसा महसूस कर रहे हैं कि वह किसी बुरी संगति में पड़ गया है और ड्रग व ड्रिंक लेने लगा है। कल तो उसने अति कर दिया, सुबह का निकला अब तक नहीं लौटा। रात भर हम उसकी राह तकते रहे। मोबाइल भी उसका स्विच ऑफ बता रहा है। संभावित ठिकानों पर हम जितना पता कर सकते थे, कर लिया। हारकर मुझे यहां आना पड़ा। जैसा कि उसका स्वभाव रहा है, हम बहुत डरे हुए हैं कि कहीं उसने कोई घातक कदम न उठा लिया हो।ÓÓ